Специјална болница за рехабилитацију “Рибарска Бања”

37205 Рибарска Бања

Факс: 037/ 865-129

e-mail: ribarskabanja@yahoo.com

ПИТАЊА И ОДГОВОРИ

Molimo Vas za sledeća pojašnjenja u vezi sa tenderskom dokumentacijom za JN br. 17/15 Nabavka i ugradnja liftova, Partija 1 - LIFT A - LEVI VILA "BOSNA":

1.       Radovi koji su predviđeni specifikacijom uz obrazac 9, potpadaju pod član 145. Zakona o planiranju i izgradnji. Za njihovo izvođenje bi moralo da postoji Rešenje o odobrenju izvođenja radova izdato od strane organa koji izdaje građevinske dozvole. Ovo rešenje se izdaje na osnovu idejnog projekta, a s obzirom na klasu i namenu objekta, morali bi da postoje i projekat pp zaštite, saglasnost MUP-a i projekat za izvođenje radova. S obzirom da projektna dokumentacija i pribavljanje Rešenja o odobrenju izvođenja radova nisu navedeni u specifikaciji, tj. nisu predmet tendera, da li Naručilac već poseduje ovu dokumentaciju, jer bez nje Ponuđač čija ponuda bude prihvaćena neće biti u mogućnosti da ispuni obaveze iz člana 9. ugovora.

**Odgovor:**  **Članom 9. modela ugovora definisane su tehničke i finansijske procedure i obaveze Ponuđača – Dobavljača, a ne i upravna akta (**odobrenje za izvođenja radova**) što je prema Zakonu o planiranju i izgradnji** **obaveza Naručioca**, **tako da ne postoji ni jedan razlog niti smetnja za ispunjenje obaveza od strane Ponuđača – Dobavljača, predviđenih članom 9. modela ugovora.**

2.       U specifikaciji na strani 32 tenderske dokumentacije, „I - Mašinska prostorija, tačka 3“ stoji da nova komanda mora biti prilagođena snazi i strujama postojećeg elektromotora. Na strani 31 stoji da je postojeći motor snage 10,4/2,6kW, broj obrtaja 900/210o/min a brzina dizanja 0,8m/s. Na istoj strani stoji da lift nakon rekonstrukcije treba da ima motor snage 12kW, broj obrtaja 1080o/min i brzinu 1m/s. Pošto nije predviđena zamena motora, a podizanje brzine i snage motora putem promene frekvence istovremeno utiče i na druge karakteristike motora (struje, obrtni momenti) da li Investitor ima proračun kojim se potvrđuje da ove promene neće imati negativan uticaj na motor?
**Odgovor: Naručilac garantuje da ove promene neće imati negativan uticaj na motor pošto je ovakav identičan pogon ugrađen na desnom liftu koji je u funkciji i radi u bezbednom i propisanom režimu već godinu dana .**
3.       U specifikaciji na strani 32 tenderske dokumentacije, „I - Mašinska prostorija, tačka 3“ stoji da nova komanda mora da zadovolji dva operativna režima – simpleks rad i dupleks rad sa desnim liftom. Dupleks rad sa desnim liftom nije moguće obezbediti ukoliko komande na oba lifta nisu istog tipa i ako obe nemaju predviđenu mogućnost dupleks rada. S obzirom da nisu navedene karakteristike komande desnog lifta, da li se može izdati dopuna tenderske dokumentacije u kojoj bi bio naveden proizvođač komande desnog lifta, tip te komande i priložene kompletne elektro-šeme komande desnog lifta?
**Odgovor:**  **Desni lift može da radi u simpleks i dupleks komandi. Komandna tabla desnog lifta može da prihvati da radi u dupleks komandi sa levim liftom pošto se vođenje postojećeg desnog lifta ostvaruje mikro kontrolerom ARL 300, čije kompletne tehničke karakteristike možete ustanoviti uvidom na licu mesta svakim radnim danom od 700 do 1500 časova. Vođenje levog predmetnog lifta se ostvaruje mikro kontrolerom, a motorni pogon je opremljen frekventnom regulacijom - frekventni invertor.**4.       Specifikacijom se u tački 3. poglavlja III – Kabina, na strani 33 predviđa čišćenje i revizija kočnih kutija. S obzirom da se radovima predviđa dorada rama kabine, kao i da lift ima brzinu veću od 0,63m/s, kočne kutije bi morale da budu sa postupnim dejstvom. Molimo za informaciju da li su postojeće kočne kutije sa postupnim dejstvom, jer ukoliko nisu, bez njihove zamene lift nakon rekonstrukcije neće moći da dobije sertifikat imenovanog tela za kontrolu liftova.
**Odgovor:**  **Kočne kutije su sa postupnim dejstvom.**

5.       Da li je potrebno da vrata voznog okna budu otporna na požar, i ako jeste, po kom kriterijumu i u kom vremenskom intervalu?
**Odgovor:**  **Vrata voznog okna prema standardu treba da budu otporna na požar, a vremenski interval je određen po kriterijumu E90.**6.       Kako lift treba da se ponaša u slučaju dojave požara u objektu?
**Odgovor:**  **Ne postoji zahtev za  rad lifta u požarnom režimu pošto se se isti nalazi u zgradi spratnosti P+2, dakle ne radi se o visokoj zgradi visine preko 22 m.**7.       Specifikacijom  je u tački 2. poglavlja II – Vozno okno, na strani 32 predviđeno da se leva strana postojećeg otvora štemuje, a desna doziđuje. Nije navedeno da li se vrše i intervencije na nadvratniku. Da li možete da nam dostavite crtež postojećeg otvora i detalj ugradnje novih vrata voznog okna? Da li je provereno da li se ovim intervencijama narušava seizmička otpornost objekta i da li su te intervencije moguće i dozvoljene?
**Odgovor:**  **Na nadvratniku se ne vrši nikakva intervencija. Ove intervencije su proverene i dozvoljene pošto ne utiču na seizmičku stabilnost objekta. Ista intervencija je već rađena i na modernizovanom desnom liftu. U prilogu, u odvojenom dokumentu u PDF formatu, dostavljamo Vam detalj štemovanja otvora prilaznih vrata.**

**ПИТАЊА И ОДГОВОРИ СУ САСТАВНИ ДЕО КОНКУРСНЕ ДОКУМЕНТАЦИЈЕ.**

Рибарска Бања, 14. 08. 2015. године

Комисија за јавну набавку